Beatlemania

Beatlemania er en kvasi-psykologisk term, sammensatt av bandnavnet The Beatles og det greske ordet -mania, som egentlig betyr raseri.

Hva skyldtes ekstasen?
Begrepet ble skapt i 1963 for å beskrive stemningen blant noen unge fans som oppsto i kjølvannet av The Beatles' gjennombrudd. I løpet av dette året var «The Fab Four», som de også ble kalt, blitt berømte i Europa, Amerika og Asia.

Beatlemania nådde sitt høydepunkt etter konsertene i USA, Japan og Australia i 1964. Antydninger til slike reaksjonsmønstre var for så vidt iakttatt også rundt rockemusikken på 1950-tallet, men Beatlemania, som bredte om seg i et omfang som verden aldri hadde opplevd maken til.

Især var det unge kvinner som ble satt i ekstase og besvimte etter å ha skreket seg til fullstendig utmattelse. I utgangspunktet var hylingen og den sanseløse atferden noe som utviklet seg under konsertene, hvor hylene til tider overdøvet forsterkerne, så en nesten ikke kunne høre hva som ble sunget og spilt.

Enkelte medisinere og andre lærde diskuterte hvorvidt det kunne være beatmusikkens eggende rytmer som fremkalte slike ekstatiske tilstander, eller om det rett og slett skyldtes at en gjennom skrik og utmattelse satte seg i en transe.

Snart skjedde de samme opptrinnene også annetsteds, idet fanse, som også ble omtalt som Beatlemaniacs, møtte opp på flyplassene og foran hotellene hvor John, Paul, George og Ringo bodde, foran platestudioet, og utenfor hjemmene deres. Det samme reaksjonsmønsteret ble fremkalt også uten at det ble musisert. Da A Hard Day's Night kom på kino ble det skreket da bandmedlemmene viste seg på lerretet.

Begrepets opprinnelse
Det hersker en viss usikkerhet med hensyn til hvem som fant på å navngi fenomenet Beatlemania. Den skotske konsertarrangøren Andi Lothian påstår at det var han som først kom på den idé å sette sammen bandnavnet og -mania til Beatlemania i 1963.Kathryn Mainds: Beatlemania was born in Dundee. The Sunday Post 26. januar 2003.  og intervju på Radio Tay AM.  Den tidligste skriftlige kilden synes å være en artikkel i Daily Mirror 2. november 1963 i forbindelse med den forestående Beatleskonserten i Cheltenham.Opplysningen er søkbar på   fra Daily Mirrors arkiv.

Begrepet slo an og ble øyeblikkelig tatt opp og kolportert gjennom verdenspressen. 25. november 1963, da LP-en With The Beatles skulle utgis i Canada, ble albumet påført tittelen Beatlemania! With the Beatles.Denne LP-en var helt identisk med den europeiske med tittelen With The Beatles, og utkom før Capitol Records satte sammen en alternativ utgave for det amerikanske markedet, Meet the Beatles, med noen spor fra gruppas første album Please Please Me, som kun var utgitt i Europa.

Fra indre til ytre stimuli
Beatlemania begynte å ta slutt med turnévirksomheten. Etter konserten i Candlesticks Park i San Francisco 29. august 1966, begynte gruppa isteden å eksperimentere i studio og gjøre ting som ikke lot seg reprodusere i det vanlige sceneformatet og med fire instrumenter og sangstemmer. De gjorde bruk av orkestre og studiomusikere, la på flere instrumenter selv, doblet sangsporene og søkte nye effekter, slik som å snu lydbåndet og spille det av baklengs.

I andre fora
Beatlemania het en musikal av Steve Leber og David Krebs som hadde premiere i Boston 26. mai 1977. En måned senere ble forestillingen flyttet til Winter Garden Theatre i New York City, og her gikk den til 17. oktober 1979 og ble oppført i alt  ganger. Musikalen var basert på livet og musikken til The Beatles, og ble annonsert som «Not the Beatles, but an Incredible Simulation». I 1978 vant lysmester Jules Fisher Tony Award for «Best Lighting Design».
Etter at Beatlemania ble tatt av teaterplakaten gjenoppsto den i en ny versjon som «Beatlemania Bus and Truck tour», som fortsatte å turnere i USA frem til 1983, og var fra 1982 også på turné til Australia, kontinental-Europa, Asia og Afrika. En rettstvist med Apple Corps Ltd. satte i 1983 en foreløpig stopper for forestillingene, men er etter tusenårsskiftet ble den satt opp igjen på ulike plasser i verden, blant annet i New York, Los Angeles, Chicago, Cincinnati og London.
Beatlemania utga også i 1978 et soundtrackalbum fra forestillingen på Arista Records, som i flere uker lå inne på Billboard Hot 100.
En videoversjon kalt Beatlemania: The Movie ble påbegynt i 1980 like før John Lennon ble myrdet. Filmen fikk ingen god mottakelse og planene om å følge opp med spillefilm ble skrinlagt med de første anmeldelsene.
The Beatles opptreden 13. oktober 1963 i Val Parnell's Sunday Night At The London Palladium på tysk fjernsyn førte til massehysteri. Det samme skjedde under USA på Ed Sullivan Show i 1964.
Beatlemania er navnet på et tysk språklig Beatlesmagasin som har utkom i DDR fra 1982.

Referanser og noter

Eksterne lenker
 Tysk nettsted: Das Beatles Museum
 Tysk nettsted: Beatlemania

Kategori:The Beatles
Kategori:Subkulturer